***Kes – haukungen*** (originaltittel: *Kes*) er en britisk dramafilm fra 1969 regissert av Ken Loach. Hovedrollen spilles av David Bradley. Filmen bygger på Barry Hines' roman *A Kestrel for a Knave*, fra 1968.

Handling
--------

Filmen handler om Billy (David Bradley), en 15 år gammel gutt fra en gruveby i England på 1960-tallet. Han blir hundset av alle; den eldre broren, skolekameratene og lærerne. Hans eneste venn og hobby er en tårnfalkunge som han temmer. Hans interesse for falkeungen fører til at han går på biblioteket for å låne en bok om emnet. Som følge av det nye interessefeltet får han også utvidet sin egen horisont, og øyner et håp om å unnslippe den skjebnen som gjelder for de fleste guttene på stedet: et yrkesliv i byens kullgruver. Men i håpet om at fremtiden skal by på noe annet for ham, møter han på motstand på flere måter.

Om filmen
---------

### Mottagelse

Filmen fikk god mottakelse av anmelderne; den amerikanske filmkritikeren Roger Ebert omtalte den som «den beste og varmeste filmen på flere år». Filmen fikk også ros av anmelderen i tidsskriftet *Variety*. I 1999 kom filmen på en syvendeplass på British Film Institutes liste over de 100 beste britiske filmene i det 20. århundre.

### Innspillingssted

Filmen ble innspilt i Barnsley i South Yorkshire, England.

### Priser

I 1970 ble *Kes* tildelt «Krystallkulen» på Karlovy Vary International Film Festival.

I 1971 vant filmen to BAFTA-priser, i kategoriene «beste birolle» (Colin Welland) og «beste nykommer» (David Bradley), og ble nominert i ytterligere tre kategorier. Den ble samme år tildelt en Writers' Guild of Great Britain Award.

I rollene
---------

(utvalg)

| Skuespiller | Rolle |
| --- | --- |
| David Bradley | Billy Casper |
| Lynne Perrie | Fru Casper |
| Freddie Fletcher | Jud Casper |
| Colin Welland | Herr Farthing |
| Brian Glover | Herr Sugden |
| Bob Bowes | Herr Gryce |
|

Referanser
----------

1. ↑  Ebert, Roger (16. januar 1973). «Kes». Chicago Sun-Times. Arkivert fra originalen 5. mai 2005. Besøkt 6. juli 2008. «*...one of the best, the warmest, the most moving films of recent years*»
2. ↑  «Kes». *Variety*. 1970. Besøkt 6. juli 2008. «*...much of the moorland stuff is superb, and writing, editing and, above all, Ken Loach's direction are all done with dedicated affection*»
3. ↑  «The bfi 100: 1-10». British Film Institute. Besøkt 6. juli 2008.

Litteratur
----------

Golding, Simon W. (2006). *Life After Kes: The Making of the British Film Classic, the People, the Story and Its Legacy*. Shropshire, UK: GET Publishing. ISBN 0-9548793-3-3.

Eksterne lenker
---------------

* (en) *Kes – haukungen* på Internet Movie Database Rediger på Wikidata

* (no) *Kes – haukungen* hos Filmfront Rediger på Wikidata

* (sv) *Kes – haukungen* i Svensk Filmdatabas Rediger på Wikidata

* (da) *Kes – haukungen* i Danmark Nationale Filminstitut Rediger på Wikidata

* (en) *Kes – haukungen* på AllMovie Rediger på Wikidata

* (fr) *Kes – haukungen* på Allociné Rediger på Wikidata

* (nl) *Kes – haukungen* på MovieMeter Rediger på Wikidata

* (en) *Kes – haukungen* på Turner Classic Movies Rediger på Wikidata

* (en) *Kes – haukungen* på Rotten Tomatoes Rediger på Wikidata

Portal: Film


|  |  |
| --- | --- |
| Oppslagsverk/autoritetsdata | Encyclopædia Britannica **·** BBC Things
 |